title: Ideyafix
text: Ideyafix (en francés Idéfix) ye un personache de ficción que apareixe en os cómics d'Asterix. Ideyafix ye o can d'Obelix, amigo d'Asterix. Se tracta de l'unico personache prencipal que ye un animal. A suya primera aparición ye en o cómic A vuelta a la Galia (1965).
  
  En francés iste can se diz Idéfix, que sona igual que idée fixe (ideya fixa). En a traducción d'os libros a l'anglés se diz Dogmatix, nombre que une os conceptos d'ideya fixa (dogma) y can (dog en anglés).
  
  Ideyafix ye un can chicot, de raza indefinida (posiblement un Schnauzer miniatura blanco), que tien buen cayedero, como se contrimostra en o libro Astérix en Corcega, a on os cans corsos comentan en veyer-lo minchar: «Mira, no acupa más que una castanya, pero mincha como si a suya siesta pendiera d'ello».
  
  Ideyafix ye muit uniu a Obelix. Escachila quan o suyo amo ixarranca u ixarrota árbols, por lo que o suyo amo deixó d'emplegar-los como prochectils contra os romanos.
  
  Referencias
  
  Personaches d'Asterix
  Personaches ficticios de cómic
  Cans ficticios